**Aktivnosti unutar ljetnog kampa**

**Sportska akademija**

Ljubav prema sportu je izrazito lijepa osobina koju kod djece treba posebno njegovati. Utjecaj sport na formiranje osobnosti je velik. Sport djeluje na zdravstvenu i funkcionalnu osobnost djeteta, a zatim i na voljno-moralnu, te intelektualno-radnu i estetsku komponentu.

* nogomet, odbojka graničar, badminton, štafete, streličarstvo itd.
* sudjelovanje u brojnim utakmicama i turnirima
* pojedinačni i ekipni sportovi
* poligoni motorike, koordinacije, agilnosti
* upoznavanje osnova raznih sportova
* osnove samoobrane i borilačkih vještina (savate boks)
* ples
* fitness za djecu i mlade

**Tvornica zabave**

Uz razne sportske aktivnosti te edukativne i kreativne radionice, zabavne igre i zabavne aktivnosti jedan su od najvažnijih faktora koji omogućuju kvalitetno provedeno vrijeme u druženju s vršnjacima. Budite sigurni da u našem kampu zabave ne nedostaje, stoga smo za vas pripremili mnoštvo zabavnih aktivnosti poput:

* NERF Fortnite *(Battle Royale)*
* potraga za blagom
* poligon ninja ratnika
* odbojka u ručnicima
* gađanje meta *(streličarstvo i airsoft)*
* jahanje konja
* boca istine
* nogometni biljar
* F1 racing
* limbo dance
* hodanje po štulama
* kolo izazova *(kolo sreće sa sportskim i zabavnim izazovima)*

**Edukativne radionice**

Japanska poslovica kaže: „Nitko na svijetu nije jači od čovjeka koji zna.” Važnost edukacije nije potrebno dodatno naglašavati, bilo da se radi o važnosti dodatne tjelesne aktivnosti, usvajanju zdravih navika u prehrani, ekološkoj osviještenosti ili pak općenito o zdravlju. Edukacija i osvještavanje prvi su korak u uvođenju promjena. Naše edukativne radionice koncipirane su prije svega kroz veoma zabavan način u kojima polaznici direktno sudjeluju rješavajući razne zadatke te kroz sudjelovanje u kvizovima i radovima u grupi.

* Ukusni i zdravi tanjuri *(edukativna radionica o zdravoj i uravnoteženoj prehrani)*
* Pretilost i bolesti vezane uz neuravnoteženu prehranu
* Mladi ekolozi *(edukativna radionica o ekologiji i očuvanju okoliša)*
* Uvjerenja i stvaranje korisnih navika
* „Kad odrastem, bit ću…” (*postavljanje ciljeva, kako ojačati samopouzdanje*)
* Osnove prve pomoći *(HGSS, volonteri Crvenog križa)*
* Ti i ja – prijatelja dva (*prijateljstvo, empatija, solidarnost*)

**Kreativne radionice**

Kreativnošću se označavaju mentalni procesi koji dovode do novih rješenja, ideja, zamisli, umjetničkih formi, teorija i rezultata koji su jedinstveni i novi. Programi za razvoj kreativnosti obuhvaćaju razvijanje kreativnog mišljenja te njegovu upotrebu u specifičnim i konkretnim zadacima te emocionalni razvoj. Kreativno dijete je dijete koje posjeduje odvažnost da samo pokuša stvoriti novi sadržaj, isprva jednostavan i malen, ali opet samo njegov. Kreativnost potiče sposobnost rješavanja problema, inovacija i istraživanje novih i nepoznatih područja. To je obilježje genijalnosti koja vodi uspjehu u svijetu umjetnosti, znanosti i tehnologije. U poticajnom okruženju zajednički razvijamo kreativnost i maštu, usvajamo nove vještine i znanja, te stječemo trajna prijateljstva.

* Grdnja konstrukcija od marshmallowa i čačkalica
* Izrada i oslikavanje bubnjeva
* Ljudi i životinje na dječji način
* Pirografija (tehnika crtanja po drvetu)
* Izrada kućica za ptice
* Igra „Pogodi tko si”, pantomima
* Kako postaviti šator, zapaliti vatru i posaditi drvo
* Stvaranje ritmova i zvukova te pisanje pjesme za ljetni kamp

**Istraživačka radionica**

Istraživačka radionica je zamišljena kao niz nedokazanih teorija koje treba provjeriti i dokazati. Na principu eksperimenata. Polaznici istražuju prirodne pojave, odnose među predmetima I kemijske utjecaje na prirodu. Osim što se spektar znanja kod svakog djeteta znatno proširuje, u ovim radionicama djeca dobivaju potvrdu ili negaciju raznih saznanja. Vrlo je važno djeci dati priliku da sami istražuju jer je to najbolji način intelektualnog razvoja.

**Primjer jednog dana u kampu**

* 07:00h *(buđenje, osobna higijena)*
* 08:00h (*okupljanje i priprema stola za doručak)*
* 08:30h *(pospremanje soba i priprema za aktivnosti)*
* 09:00h *(šetnja do parka/sportskog terena)*
* 09:15h *(sportske i zabavne aktivnosti – NERF, badminton, potraga za blagom…)*
* 11:15h *(edukativna radionica –* „*ukusni i zdravi tanjuri”)*
* 12:15h *(povratak u apartman)*
* 12:30h *(odmor, tuširanje, priprema za ručak)*
* 13:00h (*ručak)*
* 13:45h *(druženje na terasi uz igru ili kviz)*
* 14:30h *(šetnja do ribnjaka s livadom)*
* 14:45h *(kreativna radionica* - stvaranje ritmova i zvukova te pisanje pjesme za ljetni kamp, *pirografija…)*
* 16:00h *(piknik na livadi uz međuobrok)*
* 16:30h *(sportske i zabavne aktivnosti, natjecanja, jahanje konja…)*
* 18:00h *(vezanje čvorova, podijeljeni u timove postavljaju šator i pale vatru. U svakom timu* *sudjeluju 2 voditelja)*
* 19:00h *(Igra* „*Pogodi tko si”, pantomime uz logorsku vatru)*
* 19:45h *(povratak u apartman)*
* 20:00h *(večera)*
* 20:30h *(gradnja konstrukcija od marshmallowa i čačkalica)*
* 21:15h *(tuširanje, večernji program druženje, razgovor)*
* 23:00h *(zadnje vrijeme za odlazak na spavanje)*

**Termini i cijene ljetnog kampa**

Nakon što završi nastava i dođe kraj svim školskim obavezama, dolaze dugo očekivani ljetni praznici u kojima djeca i mladi žele odmor, druženje, igru, zabavu, vrijeme provedeno s prijateljima, upoznavanje, avanture i trenutke o kojima će pričati nakon što ponovno sjednu u školske klupe. Dok vi radite i potajno brojite dane do zajedničkog godišnjeg, vaše će dijete u ljetnom kampu uživati u raznim sportskim i zabavnim aktivnostima, edukativnim i kreativnim radionicama, igrama i društvu vršnjaka te provoditi kvalitetno vrijeme i biti na sigurnom.

Vrata ljetnog kampa otvaramo 01.07. (prva skupina). Ljetni kamp održavat će se do 22.08.2020. (zadnja skupina).

**Datumi održavanja ljetnog kampa**

|  |  |  |
| --- | --- | --- |
| DATUM | UKUPAN BROJ MJESTA | CIJENA |
| 01.07. – 05.07. | 15 | 1.500 kn |
| 05.07. – 09.07. | 15 | 1.500 kn |
| 09.07. – 13.07. | 15 | 1.500 kn |
| 13.07. – 17.07. | 15 | 1.500 kn |
| 17.07. – 21.07. | 15 | 1.500 kn |
| 21.07. – 25.07. | 15 | 1.500 kn |
| 25.07. – 29.07. | 15 | 1.500 kn |
| 29.07. – 02.08. | 15 | 1.500 kn |
| 02.08. – 06.08. | 15 | 1.500 kn |
| 06.08. – 10.08. | 15 | 1.500 kn |
| 10.08. – 14.08. | 15 | 1.500 kn |
| 14.08. – 18.08. | 15 | 1.500 kn |
| 18.08. – 22.08 . | 15 | 1.300 kn |

**Što je uključeno u cijenu?**

U cijenu ljetnog kampa uključen je smještaj u novoizgrađenom apartmanu (4 noćenja), hrana (3 glavna obroka + međuobrok), boravak u ruralnoj kući za odmor, izlet u adrenalinski park, posjet špilji Vindija, odlazak na bazene uz instruktora plivanja, osiguranje od ozljeda, korištenje materijala za učenje, opreme, sportski i zabavni sadržaji, radionice i predavanja, diplome, medalje, rukotvorine, ukrasi i konstrukcije izrađene na kreativnim radionicama, nove vještine i znanja, prijateljstva te nezaboravni trenuci.

**Obiteljski popust**

Za dvoje ili više djece iz iste obitelji ostvarujete 30% popust na cijenu za drugo dijete.

**Prijave i plaćanje**

Prijave se vrše putem telefona i e-maila. Prilikom prijave dogovarate željeni datum, ukoliko je datum slobodan putem e-maila Vam šaljemo obrazac za prijavu i ugovor koje potom popunjavate te šaljete povratno. Nakon što zaprimimo ispunjen obrazac za prijavu i potpisan ugovor, šaljemo Vam dvije uplatnice. Prvom uplatnicom uplaćujete akontaciju od 20% ukupnog iznosa, a drugom uplatnicom 15 dana prije dolaska u ljetni kamp uplaćujete preostali iznos.